הוועדה המיוחדת לפניות הציבור, כנסת 20, פרוטוקול מספר 46, 2016-03-02 10:00

ישראל אייכלר: ברוכים הבאים לישיבת הוועדה לפניות הציבור בנוגע לכללים שמחייבים את חברות התחבורה בנושא המילה המאוד טעונה והעמוסה הנקראת תגבור, תגבורי קווים, תגבורי אוטובוסים – בשפה פשוטה יותר, השארת נוסעים בתחנות.

ישראל אייכלר: אני רוצה קודם כל לברך את מנכ"ל משרד התחבורה שהגיע לדיון באופן אישי, מר עוזי יצחקי, אנחנו בקשר יומיומי כמעט.

ישראל אייכלר: אני לא מכיר עוד מנכ"ל משרד ממשלתי שקשוב לפניות הציבור מהשטח ויורד לפרטים כמו מר עוזי יצחקי.

ישראל אייכלר: בלעדי האנשים שלו שעושים את דברו במשרד, דרור גנון וחבריו, אני לא הייתי מאמין שהיינו מגיעים עד לפה.

ישראל אייכלר: מר יצחקי, אני תמיד אומר לדרור ולאחרים, הבעיה בוועדה שלנו שזו לא וועדה לניתוח כולל של המערך, יש בזה הרבה שבחים, נניח שיש 70%-80% שהם בסדר ו-30% שהם לא בסדר, אנחנו עוסקים רק ב-10% שלא בסדר, בפניות ובתלונות.

ישראל אייכלר: אנשים לא מתלוננים על זה שקווי האוטובוס הגיעו, עלו ונסעו בשלום.

ישראל אייכלר: הם מתלוננים שנשארו בתחנה ויורד גשם, קיץ ואין להם אוטובוס.

ישראל אייכלר: אני מאוד מעריך את הנוכחות שלך, בכל זאת מנכ"ל משרד התחבורה ומשרד התחבורה שהוא משרד ענק, ואם אתה יורד לצרכיו של האזרח שעומד בתחנה זה משהו שצריך לציין אותו.

ישראל אייכלר: אין ספק שהשר כץ ומשרד התחבורה עשו מהפכות רבות, שיפורים ושינויים ניכרים בכל מקום בארץ, אבל הרפורמה שחיכו לה בכיליון עיניים, יש לה הרבה בעיות והרבה קשיים בשטח.

ישראל אייכלר: לאותו אדם שיושב בתחנה לא משנה כל מה שמתרחש מסביב.

ישראל אייכלר: רק אתמול התקיים פה דיון על הדרום, אני מקווה שתוך שבוע-שבועיים אנחנו נעשה ישיבת מעקב ונשמע שהם כבר נכנסו לפעולה.

ישראל אייכלר: יש פה איזה כשל שאני לא מבין אותו, שמכונות התיקוף של החברה היוצאת לא תואמות את המכונות התיקוף של החברה הנכנסת.

ישראל אייכלר: זה דבר שהוא הכי בסיסי טכנולוגית, להתאים את הדברים לפני שזה קורה.

ישראל אייכלר: אגב, יש לנו את אותה בעיה, דיברנו על זה בירושלים, בין הרכבת הקלה לאוטובוסים שגם זה מקשה מאוד על אזרחים.

ישראל אייכלר: יש בעיה נוספת שהמכרזים לא תמיד מתאימים למציאות המשתנה של ערים, של שירות – זה דבר דינמי.

ישראל אייכלר: מצד אחד אנחנו רוצים להיות מאוד מאוד מדויקים, להיות אנציקלופדיה מהלכת על מה שהיה לפני עשר שנים, הייתה לנו פה אתמול דוגמה, מישהו שישב ומישהו אמר לו משהו, הוא אמר: 'אני איתך ישבתי לפני שש-שבע שנים וכך וכך', זכר פרטים הכי קטנים ומצד שני, חסרה הגמישות.

ישראל אייכלר: כמו בכל משרד ובכל דבר יש את העניין של שיקול הדעת לאפשר זרימה, לא להיות תקועים ולהשאיר אנשים בתחנות, את זה אנחנו צריכים לזכור כל הזמן.

ישראל אייכלר: אגב, אפרופו העניין של אתמול של "דן" בדרום, 160 קווים, עשרות קילומטרים וכל הדברים האלה.

ישראל אייכלר: אני מברך על כך ויש ויכוח על הכניסה למושבים.

ישראל אייכלר: אגב, יש לי איזה רעיון של גמישות.

ישראל אייכלר: למשל, יישוב שלרוב האנשים, כמעט כולם יש להם כלי רכב, אבל יש אדם קשיש או ילד שאין לו והוא רוצה לנסוע, או שהאוטובוס לא נכנס או שהאוטובוס נכנס בכל סיבוב ומאריך דרך, צריך לעשות איזה טלפון.

ישראל אייכלר: אנחנו בעידן הסלולרי, שהנהג יוכל לקבל מאיזה מוקד הודעה שיש אדם ביישוב שרוצה לצאת בזמן שנקבע.

ישראל אייכלר: כשאין מישהו הוא לא חייב להיכנס, אבל כשיש מישהו להוריד או לעלות, צריך להיות יותר גמישים בעניין הזה.

ישראל אייכלר: בוודאי, בוודאי שצריך לעשות את זה במקומות עמוסים בנוסעים, בערים הגדולות שיהיה דיווח על תחנה שמלאה באנשים, זה דבר אפשרי.

ישראל אייכלר: השאלה שנשאלת פה ועולה כל הזמן, האם ההוראה לתגבר היא רק בתחנת המוצא, כפי שטוענת חברת אגד באחד המכתבים שקיבלנו, או כפי שקיבלנו ממשרד התחבורה, שגם בתחנות בדרך כשיש אדם שעומד בתחנה, אדם או עשרה איש ובאוטובוס יש עשרה אנשים.

ישראל אייכלר: אנחנו עשינו חוק שאסור לעלות יותר מעשרה נוסעים בעמידה כדי להקל על בטיחות הנוסעים ולא כדי שמישהו יישאר בדרך בגלל שהוא הנוסע האחד עשר באוטובוס.

ישראל אייכלר: או שישלחו עוד אוטובוס או שבחוק יהיה תיקון שבמעלה הדרך, בין תחנת המוצא לתחנת היעד, אם אדם עומד בתחנה מותר לעלות יותר מעשרה.

ישראל אייכלר: צריך תיקון לדבר הזה, אני חושב שאנשי המשרד צריכים לעשות את זה.

ישראל אייכלר: הכניסה של מפעילים חדשים ללא חפיפה, הרי יש שינויים כל הזמן, אתם מוציאים אשכולות.

ישראל אייכלר: צריכה חפיפה.

ישראל אייכלר: אני לא יודע אם אפשר לעשות את זה עם המפעיל הקודם.

ישראל אייכלר: אדוני המנכ"ל, אני בקשתי שבכל מקום יהיו פקחים של משרד התחבורה, זה יפתור לנו המון המון בעיות.

ישראל אייכלר: שלמשרד התחבורה יהיו אנשים בשטח, בין אם זה פרילנסרים, אני רוצה שהם יהיו עובדים של משרד התחבורה, אנשים שמדווחים על הזרימה של התנועה ושתהיה להם הסמכות מטעם פקחי משרד התחבורה להודיע למפעיל: 'אנא לשלוח לכאן אוטובוס נוסף כי האוטובוס מלא ואין מקום'.

ישראל אייכלר: לעניין תכנון נסיעות, הזמנת מקומות, אתה מכיר.

ישראל אייכלר: קיימות בעיות רבות בזמן התגובה של משרד התחבורה.

ישראל אייכלר: יש הרבה תלונות על המענים.

ישראל אייכלר: זאת אומרת, המענים מאוד אוטומטיים, מאוד שבלוניים.

ישראל אייכלר: אדוני המנכ"ל, אנחנו צריכים לזכור שהלקוחות הם לקוחות שבויים.

ישראל אייכלר: הם לא כמו לקוח חברת סלולר שהולך לחברת סלולר אחרת.

ישראל אייכלר: בכל אזור יש מישהו שיש לו מונופול והוא לא יכול לקחת חבר שייקח אוטובוס או טנדר שיתחיל להסיע אנשים בכסף.

ישראל אייכלר: מטרות הדיון, אני אומר את זה בקצרה.

ישראל אייכלר: אני רוצה שמשרד התחבורה כרגולטור יחייב את חברות התחבורה: 'לא משאירים נוסע בתחנה', בתוך הערים, בתחנות בדרך.

ישראל אייכלר: דבר שני, יציאת אוטובוס אחרון צריכה להיות, כל מפעיל צריך לדאוג שזה יהיה מותאם לצרכי הציבור.

ישראל אייכלר: יש חודשים שזה יותר מאוחר, אם זה בקיץ.

ישראל אייכלר: יש מקומות שזה יותר מוקדם, בפרברים, צריך להקצות פקחי שטח, כמו שאמרתי לך, שידווחו בזמן אמת.

ישראל אייכלר: אכיפה יעילה יותר כלפי מפעילי התחבורה הציבורית תחת הטלת קנסות.

ישראל אייכלר: היום שאלו אותי באיזה ראיון, 'האם יבוטל המכרז של "דן דרום" אם תוך שבוע הם לא יעמדו במה שהם צריכים לעמוד' במה שהם התחייבו אתמול כאן בוועדה.

ישראל אייכלר: אמרתי: 'עד שמדברים על ביטול מכרז של חברה שקנתה 300 אוטובוסים ויש נוסעים, צריך להיות איזה דירוג הרתעה שהנהג לא יעז לעשות מה שאסור לעשות', בלי שיבטלו את המכרז.

ישראל אייכלר: הרי אי אפשר לבטל כל יום, אתם יודעים מה זה מכרז?

ישראל אייכלר: אדוני המנכ"ל, השאלות שהצגנו בפניך - - -

<עוזי יצחקי: אני רוצה לפתוח בכמה מילים.

ישראל אייכלר: מיד אתן לך.

ישראל אייכלר: עניין היחס של הנהגים.

ישראל אייכלר: אני יודע כמה הנהגים סובלים, אני יודע כמה תפקידים יש לנהג, אני לא מקנא בנהג.

ישראל אייכלר: פעם, כבר סיפרתי את זה, אדוני המנכ"ל, אני לא רוצה לספר את זה עכשיו בגלל שאתה ב-30.

ישראל אייכלר: אבא שלי היה נהג של מתים, שאלתי פעם אם הוא לא פוחד לנסוע בלילה עם המתים.

ישראל אייכלר: הוא אמר: 'אף פעם אל תפחד מאנשים מתים.

ישראל אייכלר: להסיע אנשים חיים זה הכי קשה'.

ישראל אייכלר: אמר לי: 'המת אף פעם לא אמר איפה הושבתי אותו, איפה הכנסתי אותו ואיפה נוח לו ולא נוח לא'.

ישראל אייכלר: סליחה על ההומור המקברי.

ישראל אייכלר: תודה.

ישראל אייכלר: אני רוצה לכבד את המנכ"ל.

ישראל אייכלר: בבקשה.

<עוזי יצחקי: קודם כל אני מודה לוועדה על קיום הדיון.

<עוזי יצחקי: אני חושב שגם השאלות שהעלתם וגם הנושא בכלל הוא נושא חשוב מאוד.

<עוזי יצחקי: הנושא נמצא על סדר היום במשרד התחבורה, לא רק במשרד, גם בממשלה.

<עוזי יצחקי: בקדנציה השלישית של חבר הכנסת השר כץ כשר התחבורה, הנושא בעדיפות עליונה, הנושא בקדימות ובסדר העדיפות זה נושא התחבורה הציבורית.

<עוזי יצחקי: אנחנו לא מתביישים להגיד את זה, זה מופיע בתכניות העבודה וזה מופיע בתקציבים לצד הפעולות הנוספות שאנחנו מבצעים: פיתוח כבישים ומחלפים ותשתיות כאלה ואחרות, רפורמות גדולות והפחתת יוקר המחיה, והפעילות המאוד גדולה ורחבה להפחתת נפגעים בתאונות דרכים – העניין של התחבורה הציבורית מקבל מבחינתנו סדר עדיפות וקדימות.

<עוזי יצחקי: זה לא רק בדיבורים אלא גם במעשים.

<עוזי יצחקי: היום הפעילות בתחבורה ציבורית במשרד התחבורה מקבלת ביטוי בשלושה מרכיבים עיקריים.

<עוזי יצחקי: המרכיב הראשון, נושא מרכיב התשתיות.

<עוזי יצחקי: אנחנו בפעילות ענפה מאוד ומשקיעים מדי שנה, בשנים האחרונות, בין 6 ל-7 מיליארד שקלים כל שנה להרחבת התשתיות של התחבורה הציבורית.

<עוזי יצחקי: אנחנו מדברים על הקמת מסילות ברזל חדשות, על תחנות רכבת חדשות, על הקמת מסופים לאוטובוסים, הקמת נתיבי תחבורה ציבורית גם בינעירוניים כמו הנתיב המהיר, גם עירוניים כדי לתת קדימות ועדיפות בתשתיות לתחבורה הציבורית.

<עוזי יצחקי: בעזרת ה', במהלך השנה אנחנו נפתח, אנחנו כבר מבצעים נסיעות מבחן, את קו רכבת העמק.

<עוזי יצחקי: קו רכבת העמק יחבר ברכבת, רכבת היא תחבורה ציבורית.

<עוזי יצחקי: רכבת סיימה את שנת 2015 עם כמעט 55 מיליון נוסעים בשנה.

<עוזי יצחקי: אנחנו רואים שהציבור מאמין ברכבת כגורם של תחבורה ציבורית.

<עוזי יצחקי: רכבת העמק, התוואי ההיסטורי לבית שאן, לעפולה, לכפר יהושע, כפר ברוך ולהרבה מקומות בעמק שהיו מנותקים.

<עוזי יצחקי: כנ"ל, בשנה הבאה אנחנו נפתח את הקו לכרמיאל ובעוד שנתיים בעזרת ה', ממש בחודש מרץ - -

ישראל אייכלר: מתי כרמיאל, כי אנחנו קצת "מירונים".

<עוזי יצחקי: באוקטובר 2017 אמורה להיות נסיעה מסחרית.

<עוזי יצחקי: כלומר, כבר מיוני נתחיל לעשות נסיעות מבחן כמו שעכשיו בימים אלה אנחנו עושים לרכבת העמק.

<עוזי יצחקי: בעוד שנתיים, בזמן הזה אנחנו נשיק את הקו המהיר לתל-אביב, בין ירושלים הבירה לתל-אביב, 28 דקות נסיעה - - -

ישראל אייכלר: מתי?

<עוזי יצחקי: מרץ 2018.

<עוזי יצחקי: 28 דקות מתחנה האומה עד תחנת ההגנה.

<עוזי יצחקי: הפעילות הנוספת היא גם בנתיבים של תחבורה ציבורית בתוך הערים עצמן.

<עוזי יצחקי: אנחנו לוקחים ערים שהן ערים מאוד פקוקות ועמוסות רכב, אבל דורשות וצורכות תחבורה ציבורית.

<עוזי יצחקי: לדוגמה, בני ברק, קיימנו כמה ישיבות בשבועות האחרונים עם בני ברק כדי להקים ולעשות נתיבי תחבורה ציבורית.

<עוזי יצחקי: אנחנו הפקדנו תכנית להכפלת החניון המהיר בתל-אביב, עם הצלחה מאוד גדולה.

<עוזי יצחקי: נכון להיום בשעה 8-8.5 כבר 2,500 כלי רכב מחנים בחניון המהיר ועוד מאות בשדות ופרדסים מסביב, אנחנו הולכים לבנות קומה שנייה.

<עוזי יצחקי: זה פרויקט תשתית של תחבורה ציבורית.

ישראל אייכלר: אתה מדבר על מחלף שפירים?

<עוזי יצחקי: כן.

<עוזי יצחקי: הנתיב המהיר.

<עוזי יצחקי: אם תקפו אותנו ואמרו: 'הנה כביש לעשירים וכביש לעניים', זה פרויקט של תחבורה ציבורית, אנשים שמחנים את הרכב ונוסעים בעיקר לתל-אביב וגם לירושלים בקווי 100.

<עוזי יצחקי: זה פרויקט של תחבורה ציבורית.

<עוזי יצחקי: בשנים הקרובות אנחנו מתכננים עוד אתרים לנתיבים מהירים.

<עוזי יצחקי: יש לנו כבר שטח באזור הסופר-לנד בראשון לציון.

<עוזי יצחקי: יש לנו כבר שטח בשפיים מצפון, ויש לנו כבר תכנונים מתקדמים באזור צומת מורשה וגם בצומת קאסם לנתיבים מהירים נוספים.

<עוזי יצחקי: זה פרויקטים של תחבורה ציבורית, זה הנושא של התשתית.

<עוזי יצחקי: כלומר, הקמת מסילות ברזל, תחנות רכבת והרחבת התשתית לאוטובוסים.

<עוזי יצחקי: המרכיב השני בתכנית של קידום ופיתוח של התחבורה הציבורית, אנחנו על זה נמצאים היום, זה שיפור השירות.

<עוזי יצחקי: אנחנו יודעים שיש הרבה מאוד מה לבוא ולשפר בתחבורה הציבורית.

<עוזי יצחקי: זה אומר תפעול התחבורה הציבורית עצמה.

<עוזי יצחקי: קודם כל, מבחינת להקים, זה מתקשר גם למרכיב הראשון, להקים מערכות של הסעת המונים שנותנות שירות באופן מהיר, מסיבי וטוב.

<עוזי יצחקי: לדוגמה, הרכבת הקלה בירושלים, 150 אלף איש ביום.

<עוזי יצחקי: אדוני היושב ראש, של נוסעים ברכבת הקלה בירושלים, זה הישג אדיר.

<עוזי יצחקי: עכשיו אנחנו מרחיבים ומאריכים לנווה יעקב בצפון, להדסה עין כרם במערב - - -

ישראל אייכלר: למה זה לוקח כל כך הרבה שנים?

ישראל אייכלר: כמו שאמרת מדובר על נווה יעקב והדסה, מדובר על חמש שנים.

<עוזי יצחקי: נכון, אתה צודק.

<עוזי יצחקי: זה לוקח הרבה מאוד זמן ובעיקר זה לא העניין של התשתיות, כי את התשתיות כבר עושים.

<עוזי יצחקי: זה עניין של הבירוקרטיה לבוא ולהאריך את ההתקשרות עם הזכיין הקיים.

<עוזי יצחקי: אנחנו נמצאים איתם בדיונים, אתמול גם הגיעו בכירים מהחברה מצרפת וישבו איתם.

<עוזי יצחקי: אני מניח שבחודשים הקרובים העניין ייסגר ונוכל שיהיה לנו גם את המפעיל.

<עוזי יצחקי: התשתית כבר מוכנה, אפשר לראות גם את השלוחה לקמפוס גבעת רם שנמצא פה בעבודות, אפשר לראות את זה.

<עוזי יצחקי: זה לתת באמת מערכות יעילות עם שיפור שירות לציבור.

<עוזי יצחקי: עולים מכל הדלתות, שהעלייה היא עלייה מסיבית, שהנהג לא מתעסק עם נוסעים, יש גם שלטים וניתן לראות מתי האוטובוס הבא.

<עוזי יצחקי: לא צריך לבוא להר-הרצל ולשאול האם קו 27 עבר או לא עבר ולא לדעת כמה זמן אתה הולך לחכות.

<עוזי יצחקי: כל התפעול של התחבורה הציבורית – מה שאנחנו מדברים היום, יותר קווים, יותר אוטובוסים.

<עוזי יצחקי: צריך לבוא ולזכור שעד - - -

ישראל אייכלר: מה עם התגבורים עצמם?

<עוזי יצחקי: זה מה שאני אומר.

<עוזי יצחקי: בדיוק מה שהתחלתי להגיד.

<עוזי יצחקי: לפני מספר שנים לא רב היה לנו את "אגד" ו"דן", הם למעשה, "אגד" ו"דן", באמת בלי לפגוע בנציגים שנמצאים פה, אבל זה המצב שהיה קיים, "אגד" ו"דן" למעשה ניהלו את משרד התחבורה, עשו מה שהם רוצים.

<עוזי יצחקי: כמו לדוגמה, רכבת, בזמנו כשלא הייתה רגולציה, היו קובעים אליו קווים מוציאים, מתי מוציאים, אין מתגברים לא מתגברים.

<עוזי יצחקי: היום אנחנו נמצאים עם 18 מפעילים של תחבורה ציבורית ואנחנו רואים את השיפור לשירות.

<עוזי יצחקי: כל אשכול חדש שאנחנו מוציאים, אנחנו מוציאים איתו גם קווים נוספים, עם קווים לשכונות נוספות.

<עוזי יצחקי: אנחנו רואים גם, זה גם עונה לשאלה שלך, שכל הערים וכל מדינת ישראל - - -

ישראל אייכלר: משתנה.

<עוזי יצחקי: כן.

<עוזי יצחקי: בכל יש שינוי.

<עוזי יצחקי: יש פיתוח אורבני.

<עוזי יצחקי: קחו לדוגמה את באר-שבע – שכונות חדשות.

<עוזי יצחקי: קחו לדוגמה את אשקלון – מרכזי תעסוקה ועסקים חדשים, קניונים חדשים.

<עוזי יצחקי: כל הדברים הללו דורשים מאיתנו להוציא אשכולות חדשים וברמת שירות אחרת לגמרי.

<עוזי יצחקי: זה התפעול של התחבורה הציבורית.

ישראל אייכלר: אבל יש לכם אפשרות לשנות את תנאי המכרז תוך כדי מכרז.

ישראל אייכלר: למשל אמרת, באר-שבע וכל המקומות האלה, בית שמש עושה בעיות, בונים שכונות חדשות והמכרז לא מדבר עליהן בכלל.

<עוזי יצחקי: בהחלט.

<עוזי יצחקי: כל מכרז שעכשיו הוצאנו, לדוגמה באר-שבע שיצא, השרון שיצא, אונו שיצא.

<עוזי יצחקי: הרבה מאוד מכרזים שיוצאים, הכול מתואם עם ראשי הרשויות ועם הגורמים עצמם.

<עוזי יצחקי: אנחנו, לפני שאנחנו מוצאים מכרז אנחנו יושבים עם ראשי הרשויות, אנחנו שומעים מהם את הצרכים.

<עוזי יצחקי: קחו לדוגמה את המכרז האחרון בבאר-שבע.

<עוזי יצחקי: ישבנו עם ראש העיר ועם גורמים בעירייה ובמועצה, ישבנו במתנ"סים.

<עוזי יצחקי: אפילו אני הייתי נוכח בפגישה עם מתנ"ס שכונת רמות החדשה, לשבת לשמוע את הציבור, באמת לשמוע מהם מה הצרכים ואז יצא המכרז.

<עוזי יצחקי: יצא מכרז למוסדות לימוד חדשים שעד אז לא היה להם שירות של תחבורה ציבורית, יצא לשכונות חדשות, יצא למרכזי עסקים חדשים וקניונים חדשים, מרכזי תעסוקה.

<עוזי יצחקי: לקחנו בחשבון את הסייבר, את קריית התקשוב של הצבא שהולכת להיבנות שם, את קריית ההדרכה – כל הדברים האלה נלקחים בחשבון.

<עוזי יצחקי: כל מכרז שיוצא הוא עם יותר אוטובוסים, יותר שירות, יותר קווים ויותר פריסה.

<עוזי יצחקי: המשימה שלנו, היא באמת לבוא, לכן אני שמח על הישיבה היום, לבוא ולטפל בכל העניין הזה של שיפור השירות לציבור בתפעול עצמו: האדיבות של הנהגים, היחס של הנהגים, שיטות הכרטוס.

<עוזי יצחקי: אנחנו רוצים כמה שיותר "רב-קו" ולא שאנשים יעלו ויצטרכו להתעסק עם תשלומים – זה העניין של השיפור.

<עוזי יצחקי: החלק השלישי, זה המרכיב של התעריפים.

<עוזי יצחקי: נתנו לזה ביטוי בחודשים האחרונים, עשינו רפורמה מאוד משמעותית בתעריפים.

<עוזי יצחקי: אני מבין שאתה צריך לצאת, אז נמשיך - - -

ישראל אייכלר: שתי דקות לוועדת חוץ וביטחון.

ישראל אייכלר: ממש דקה.

<עוזי יצחקי: אנחנו נמתין.

<עוזי יצחקי: החלק השלישי כמו שאמרתי, זה הנושא של התעריפים.

ישראל אייכלר: אנחנו פותחים מחדש את הדיון.

ישראל אייכלר: אני מתנצל שהיינו צריכים, יש משהו מאוד מאתגר בקואליציה קטנה, כשאתה צריך להעביר חוק צריך כל אחד.

<עוזי יצחקי: אני אומר, משרד התחבורה, כל המרכיבים שבאתי ואמרתי, התשתיות זה בין 6 ל-7 מיליארד שקל בשנה.

<עוזי יצחקי: אנחנו נתונים ממש לתקציב של המשרד.

<עוזי יצחקי: העניין של שיפור השירות, כל העניין של התפעול- - -

ישראל אייכלר: דיברת על התעריפים לפני שיצאתי.

ישראל אייכלר: הקהל מרוצה מהשינוי בתעריפים, מההוזלות?

<עוזי יצחקי: סך הכול אנחנו מקבלים תגובות רבות מאוד וחיוביות על הרפורמה בתעריפים.

<עוזי יצחקי: יש מספר נקודות בארץ שאנחנו נמצאים עכשיו בטיפול ומתן מענה.

<עוזי יצחקי: אנחנו אישרנו בוועדת תעריפים את השינוי.

<עוזי יצחקי: לדוגמה, אם זה לתת מענה לרמת הגולן, לתת מענה לגליל העליון - - -

ישראל אייכלר: קריית גת, עפולה?

<עוזי יצחקי: קריית גת קיבלה מענה במהלך השנים, מספר שתיים בפעימה השנייה.

<עוזי יצחקי: עכשיו אנחנו בפעימה השלישית.

<עוזי יצחקי: ככל שיידרש אנחנו ניתן מענה.

<עוזי יצחקי: רק לעניין התעריפים הוספנו כ-200 מיליון שקל לבסיס תקציב משרד התחבורה.

<עוזי יצחקי: בסיס התקציב, זה אומר שכל שנה עכשיו עוד כ-200 מיליון שקל לטובת שיפור והוזלת התעריפים.

<עוזי יצחקי: זה הכול בתיאום עם האוצר, זו מדיניות הממשלה כפי שמוביל אותה שר התחבורה חבר הכנסת ישראל כץ.

<עוזי יצחקי: זה בהחלט עלויות גבוהות מאוד שמקבלות ביטוי בתקציב, גם שיפור השירות.

<עוזי יצחקי: אנחנו עם כמה, לכמה הגענו, כ-5,000 שלטים או שהגענו קצת פחות?

<דרור גנון: 5,000.

<עוזי יצחקי: 5,000 שלטים אלקטרונים מתי האוטובוס הבא, לתת מידע.

<עוזי יצחקי: אנחנו משקיעים באוטובוסים חדשים, אנחנו משקיעים במכשירי תיקוף לעלות מכל הדלתות עצמן.

<עוזי יצחקי: כל הדברים האלה זה עוד עשרות מיליונים מעבר למיליארדים של התשתית ושל מאות מיליונים של התעריפים.

ישראל אייכלר: אדוני המנכ"ל, מה לגבי תקצוב התגבורים.

ישראל אייכלר: אני רוצה שיהיה ברור העניין הזה של התגבור.

ישראל אייכלר: מתי חייב המפעיל לתגבר את האוטובוס כשאנשים עומדים בתחנה, האם זה רק בנקודת המוצא או גם בתחנות האמצע?

ישראל אייכלר: אם זה רק לפי האישור של 72 שעות או 24 קודם או על הרגע?

ישראל אייכלר: אני הייתי רוצה שדרור - - -

<עוזי יצחקי: כן, דרור.

<עוזי יצחקי: אנחנו הכנו כאן מענה לכל השאלות תשובות.

<עוזי יצחקי: אנחנו נעביר - - -

ישראל אייכלר: אני אסביר לך.

ישראל אייכלר: מסמך שקיבלנו היום, דבר מעניין, הוא קיבל תשובות משני גורמים.

ישראל אייכלר: "אגד" כתב כך: "אם משרד התחבורה ישנה את התקנות בנושא תחנות הביניים או יורה לנו לפעול אחרת נעשה זאת.

ישראל אייכלר: נכון לעכשיו, חובת התגבור היא אך ורק מתחנות המוצא ולא מתחנות הביניים".

ישראל אייכלר: לעומת זאת, הוא קיבל תשובה ממשרד התחבורה - - -

<עוזי יצחקי: ממי?

ישראל אייכלר: מדרור גנון ועופר לוי שאמרו שהם יוצאים מהנחה כזאת, שגם בתחנות הביניים חייבים לתגבר.

<דרור גנון: לא לתגבר בתחנות הביניים.

ישראל אייכלר: לא משנה - - -

<עוזי יצחקי: בואו, הוא מנהל אגף תחבורה ציבורית.

<עוזי יצחקי: נמצא גם עופר איתנו מהלשכה המשפטית.

<עוזי יצחקי: בוא בבקשה תתחיל.

<עוזי יצחקי: נשיב על כל השאלות.

<דרור גנון: קודם כל אנחנו פועלים על פי חוק, על פי תקנות התעבורה.

<דרור גנון: במסגרת תקנות התעבורה יש תקנות שמתייחסות לרישיון להפעלת קו שירות - - -

ישראל אייכלר: סליחה שאני מפסיק אותך, אני רוצה לצטט במדויק את עופר לוי.

ישראל אייכלר: "המפקח על התחבורה הנחה את "אגד" לבצע נסיעת תגבור במספר רב של קווי שירות.

ישראל אייכלר: במקרה ונשאר בתחנה נוסע שלא היה ניתן לאוספו מחמת התנאי הקבוע ברישיון הרכב, הנחה את המפעילים האחרים לעמוד בחובותיהם ההסכמיות להוסיף נסיעה במצב הדברים האמור".

ישראל אייכלר: זאת אומרת, ברור שהם צריכים להוסיף.

<עוזי יצחקי: אז בוא נשמע את הגורמים המקצועיים.

<דרור גנון: אנחנו עובדים לפי החוק ולפי התקנות.

<דרור גנון: במסגרת התקנות אנחנו מפעילים רישיונות להסעת הקווים.

<דרור גנון: הרישיון כולל בתוכו גם לוחות זמנים שהמפעיל יודע אותם מראש.

<דרור גנון: הוא מצטייד באוטובוסים ונהגים ותשומות שאמורות להפעיל אותו.

<דרור גנון: אנחנו גם עושים תכנון, כמו שהמנכ"ל האריך ואמר בצורה ברורה, אנחנו משקיעים המון משאבים כספיים ותשומות של אוטובוסים, ובכלל של מתקנים, בשביל שרמת השירות תינתן במסגרת התגבור תהייה טובה מאוד.

<דרור גנון: זה מונע - - -

ישראל אייכלר: יש תחנה ואין אוטובוס.

<דרור גנון: זה מונע.

<דרור גנון: עיקר הבעיה של התגבורים, מה שאתה קורא של התגבורים, היא קורת בעיקר בקווים הבינעירוניים שהם מאספים ומרחקי הנסיעה שלהם הם ארוכים.

<דרור גנון: בתוך העיר אין את הבעיה הזאת כי הזמינות של התחבורה הציבורית הרבה יותר גבוהה, כמות הנסיעות - - -

<שלומית אבינח: גם בתוך העיר.

<שלומית אבינח: יש הרבה פניות שאנחנו מקבלים שהאוטובוס לא הגיע ולא היה למי לפנות.

ישראל אייכלר: או שהוא היה מלא ולא עצר.

<דרור גנון: יכול להיות גם - - -

ישראל אייכלר: בערים, בוודאי זה קורה בערים.

<דרור גנון: אבל התדירות היא הרבה יותר גבוהה, כמות הנסיעות בשעה היא הרבה יותר גבוהה.

<דרור גנון: גם אם חלף האוטובוס הראשון יש את האוטובוס השני.

<דרור גנון: כמובן שאנחנו מוסיפים ומשדרגים.

<דרור גנון: אנחנו מדברים על החלוקה של הארץ, 70% זה העירוני, 30% זה הבינעירוני.

<דרור גנון: מבחינת החלוקה בתוך ה-30% הזה, רוב הנסיעות הן נסיעות ישירות או נסיעות כאלה שיש להן תדירות גבוהה בין אם זה בין המטרופולינים חיפה לתל-אביב, בין ירושלים תל-אביב, ירושלים באר שבע, חיפה ירושלים וכן הלאה נתניה וכל השאר.

<דרור גנון: ישנם קווים מסוימים שבהם יש נסיעה עם מרחק גאוגרפי ארוך מאוד, שכמות התחנות גדולה מאוד וקשה מאוד לצפות מראש כמה נוסעים יהיו בכל תחנה ובכל רגע נתון.

<דרור גנון: שם, אנחנו פשוט מפעילים מנגנונים נוספים.

<דרור גנון: אחד, כל קודם המפעיל בכל מה שקשור לתחנת המוצא, הוא חייב לצאת עם אוטובוס שהוא לא מלא.

<דרור גנון: אסור לו, אם האוטובוס מלא הוא יצא ויעמיד אוטובוס נוסף.

<דרור גנון: מה זה תגבור, בואו נדבר גם על המונח תגבור - - -

ישראל אייכלר: זה קיים בשטח, אתה רואה את זה?

<דרור גנון: לפעמים קורה בימי ראשון בבוקר, כשיש חיילים, כשהאוטובוס מתמלא הוא מיד מוציא אוטובוס נוסף כתגבור.

<דרור גנון: תגבור, הכוונה להוציא שניים או כמות אוטובוסים נוספים באותה שעת נסיעה.

<דרור גנון: לא למדרג את הנסיעות כי אז הוא מפר את הרישיון שלו.

<דרור גנון: ברישיון שלו יש נספח מדויק שאומר לו באיזה שעה הוא אמור לצאת.

<דרור גנון: הוא לא מתייחס לכמות הנוסעים שצריכה לצאת, הוא מתייחס לאוטובוס שצריך לצאת לנסיעה.

<דרור גנון: אם כמות הנוסעים בתחנת המוצא גדולה יותר הוא מחויב אוטומטית להוציא עוד אוטובוסים, כי גם תפעולית זה יותר קל לו ויותר נכון.

<דרור גנון: ישנם מקרים שבהם, יש ימים או שעות בבוקר שיש לחץ אדיר ולמפעיל אין אוטובוסים מיותרים.

<דרור גנון: אתה יודע, אנחנו לא מחזיקים נהגים עם אוטובוסים שמחכים להקפצה וגם אין לו עודף של נהגים שיושבים ללא מעש.

<דרור גנון: אני גם לא יכול לחייב אותו להעסיק נהגים שלא עושים כלום ושיחכו לאותו תגבור.

<דרור גנון: אכן - - -

ישראל אייכלר: אני חושב שהתשובה שאתה נותן עכשיו היא שאנשים יישארו בתחנה.

<דרור גנון: לא.

<דרור גנון: אני עוד לא סיימתי - - -

ישראל אייכלר: ועם זה אני לא יכול להשלים.

<דרור גנון: שנייה, - - -

ישראל אייכלר: 40 מיליארד שקל לתחבורה ציבורית ושאנשים יישארו בתחנות בגלל הסבב - - -

<דרור גנון: קודם כל, הנתון לא כל כך מדויק.

<דרור גנון: מניתוחים שלנו - - -

ישראל אייכלר: אתה רוצה שאני אביא לך דוגמאות של מאות נוסעים שממתינים בערבי שבתות, מוצאי שבתות - - -

<דרור גנון: אתה מדבר על משהו אחר כרגע.

<דרור גנון: אני מדבר על השגרה - -

ישראל אייכלר: אני מדבר על העיקרון.

<דרור גנון: אז העיקרון הוא לא נכון.

<דרור גנון: העיקרון מתחלק לכמה תתי עקרונות - - -

ישראל אייכלר: אני חבר הכנסת שקובע עקרונות.

ישראל אייכלר: עם כל הכבוד לפקידות הבכירה שלך יש לנו את הוויכוח הזה יום-יום.

ישראל אייכלר: הציבור שאנחנו מייצגים, 120 חברי כנסת רוצים שלא יהיה מהדרום, הערבה עד לגליל כולל במרכז, שלא יישאר אדם בתחנה בגלל שלא הגיע אוטובוס.

<עוזי יצחקי: מה אנחנו עושים במצב הנתון, אוטובוס מלא - - -

<דרור גנון: מאחר ואנחנו כל הזמן עושים סקרים ועושים בדיקות והמפעילים מדווחים, הנהגים מדווחים.

<דרור גנון: ישנם סדרנים שפועלים במערכת.

<דרור גנון: אנחנו מקבלים פניות ציבור גם כן ועל סמך פניות הציבור אנחנו מתגברים את הקווים.

<דרור גנון: אנחנו דואגים שבשוטף, כל הזמן התחבורה הציבורית תתוגבר, כמות הנסיעות תעלה וככה אנחנו נותנים את המענה.

<דרור גנון: במקרים שאתה ציינת, כמו ימי שישי שמתייחסים בעיקר, או רק למגזר החרדי, שם מטבע הדברים יש את הנטייה של כמות נוסעים גדולה ששעה לפני שבת הם רוצים לנסוע מעיר אחת לעיר שנייה, שם אנחנו עושים עבודה אחרת.

<דרור גנון: ישנם נציגים ששייכים למגזר שמועסקים אצל המפעילים, לנו יש יועצים כאלה ואחרים.

<דרור גנון: אנחנו עושים בדיקה ביחד איתם לגבי ביקושים.

<דרור גנון: ברוב המוחלט של השבתות אנחנו נותנים את המענה המלא.

<דרור גנון: לפעמים ישנן תקלות שקורות מכל מיני סיבות כאלה ואחרות שמתוקנות - -

ישראל אייכלר: זה קורה כל שבוע.

<דרור גנון: זה לא קורה כל שבוע.

<דרור גנון: נמצאים פה המפעלים, הם יכולים לתת לך נתונים.

<דרור גנון: אני חושב שכדאי שתשמע את המפעילים כי זה לא קורה כל שבוע.

<עוזי יצחקי: בוא נראה ונשמע אותם.

<דרור גנון: זה לא קורה כל שבוע.

ישראל אייכלר: משום מה זה קורה דווקא במגזר החרדי.

<דרור גנון: לא.

<דרור גנון: אני מדבר על שישי-שבת.

<דרור גנון: לא אמרתי רק המגזר החרדי.

ישראל אייכלר: לאחרים הם שולחים קילומטרים רבים של אוטובוסים בשביל נוסע אחד שהוא ייסע, ואני בעד זה.

ישראל אייכלר: אבל דווקא במגזר החרדי אפשר להשיב את כל התשובות האלה כשיודעים מראש שהאנשים האלה תלויים בתחבורה ציבורית.

ישראל אייכלר: הם לא יכולים לארגן תחבורה משל עצמם.

ישראל אייכלר: יש קבוצה אחת מבית שמש שעושה תחבורה משל עצמה ונלחמו נגדה.

ישראל אייכלר: זה היה צריך להיות באיזו מניפולציה.

ישראל אייכלר: אני לא רוצה שיהיה דבר כזה, שיהיה דומה מה קורה במגזר החרדי למה שקורה במגזר המזרחי, המערבי, לא משנה מה.

<עוזי יצחקי: איפה אנחנו רואים את הבעיות?

ישראל אייכלר: אדוני, אני אתך לך דוגמה אחת מידיעה שהייתה פה לפני כמה שבועות.

ישראל אייכלר: איפה העיתון הזה?

ישראל אייכלר: אתה יודע מה, בוא נתחיל לאו דווקא באזור בני ברק.

ישראל אייכלר: קריית גת: "התכוונתי לנסוע עם משפחתי עם 4 ילדים לשמחה משפחתית ביום חמישי מקריית גת לירושלים באוטובוס קו 554 בין שעה חמש לשש.

ישראל אייכלר: לאחר איחור של 20 דקות אוטובוס הגיע ולא עצר, נראה מלא.

ישראל אייכלר: בתחנה חיכו בסך הכול עשרה איש.

ישראל אייכלר: התקשרנו למוקד העיר ואמרו לנו שבעוד חצי שעה האוטובוס יוצא מערד ויגיע תוך שעתיים.

ישראל אייכלר: לא הייתה לנו בררה ונסענו לירושלים במונית".

ישראל אייכלר: יש תמונה מירושלים, הנה זה: "שערורייה, מאות נוסעים המתינו בערב שבת במשך שעתיים - - -לקו 402" - - -

<דרור גנון: זה היה לפני שלושה שבועות.

<דרור גנון: זה היה מקרה חריג והמפעיל יתייחס לזה.

<דרור גנון: ניתן לו - - -

ישראל אייכלר: בעשרות, אבל זה כל שבוע.

<דרור גנון: לא.

<דרור גנון: זה לא קיים עשרות.

ישראל אייכלר: המנכ"ל, דרור יודע את זה, למשל שיש היום את חברת קווים שכן מעוניינת, אותו ציבור, אותה אוכלוסייה, מזרימה שורה של אוטובוסים.

ישראל אייכלר: דיברתי על זה גם עם השר ואין שום בעיות.

ישראל אייכלר: עם המפעיל הקודם היה צרות צרורות.

<דרור גנון: גם במודיעין עילית אין היום בעיה וגם באלעד אין בעיה, בבני ברק אין בעיה ובירושלים קרתה תקלה שעכשיו המפעיל יצטרך להתייחס.

<דרור גנון: בוא נשמע גם את המפעיל, בסוף הוא המפעיל של אותה שבוע ספציפי.

<דרור גנון: הרב אייכלר, אני עושה סיורים - - -

<עוזי יצחקי: צריך לפתור את הבעיה.

<עוזי יצחקי: בואו נראה איך פותרים.

ישראל אייכלר: אני רוצה שתהיה הנחיה ברורה למפעילים: 'אין נוסע בתחנה - - -

<עוזי יצחקי: לא משאירים.

ישראל אייכלר: לא משאירים נוסעים, זה לא נכון.

<דרור גנון: אנחנו לא משאירים נוסעים.

<דרור גנון: מה הנחיה, גם אם הוא ישאיר נוסע ובטח בנסיעה האחרונה, אנחנו דואגים שהנוסע הזה יילקח.

<דרור גנון: יותר מזה, יש לנו קנס פי חמש אם זה קורה לו בנסיעה האחרונה, זה מה שאתה דיברת.

<דרור גנון: זה אחת.

<דרור גנון: שתיים, רמת הפיקוח - -

ישראל אייכלר: לא רק שהוא יודע, הוא יודע שזה לא נכון.

ישראל אייכלר: אנשים מחכים וזועקים, זה קורה כל יום.

<דרור גנון: חברים, נסיעה ציבורית היא 25 אלף נסיעות ביום ובכל תחנה, יש לנו כמות תחנות אדירה במדינת ישראל, אנחנו מדברים על קרוב ל-50 אלף.

ישראל אייכלר: וכנראה זה רק ציבור מסוים.

<דרור גנון: לא.

<דרור גנון: אני לא אמרתי ציבורים.

<דרור גנון: אני התייחסתי להערה שלך לגבי שישי ומוצאי שבת.

<דרור גנון: אני מתייחס למה שאמרת - - -

ישראל אייכלר: מוצאי שבת זה הציבור החרדי.

<דרור גנון: הרב אייכלר, אתה אמרת שישי ומוצאי שבת, אני התייחסתי לשישי ומוצאי שבת.

<עוזי יצחקי: בוא, מה הפתרונות.

<עוזי יצחקי: אתה אומר שלא יהיה מצב כזה שמשאירים מישהו בתחנה.

<דרור גנון: לא משאירים.

<דרור גנון: ברוב המקרים אנחנו דואגים שרמת השירות, שתינתן ברמת שירות - - -

ישראל אייכלר: פה אני מדייק.

ישראל אייכלר: הוא אומר ברוב המקרים וזה מה שמרגיז אותי.

ישראל אייכלר: אני מדבר על מיעוט של המקרים, לא על הרוב.

ישראל אייכלר: ברוב המקרים הכול בסדר.

<דרור גנון: תראה, אנחנו לא יכולים לדעת בכל רגע נתון ב-25 אלף תחנות במדינת ישראל כמה אנשים עומדים.

<דרור גנון: אנחנו נותנים רמת שירות הכי גבוהה שניתן - - -

ישראל אייכלר: כדאי שנשמע גם את אנשי "אגד" שכדי - - -

<דרור גנון: גם אני חושב.

<עוזי יצחקי: נשאלה שאלה, מה האדם הזה עושה, נמצא בתחנה אוטובוס מגיע לא עוצר, מה הוא עושה?

<שלומית אבינח: אני יכולה להביא ערימת פניות שבאמת האוטובוס עובר ולא עוצר.

<שלומית אבינח: באמת, זה סוג הפניות.

<דרור גנון: זה מגיע אלינו ואנחנו מטפלים בזה.

<דרור גנון: תראו, אנחנו מטפלים כל יום בשוטף בפניות כאלה.

<דרור גנון: אנחנו גם מטפלים, משדרגים ומוסיפים.

<דרור גנון: חייבים להבין את זה, אין - - -

<שלומית אבינח: תכלס, ברגע שבנאדם עומד בתחנה ועוברים שני אוטובוסים, כמו הסיפור של משפחה עם 7-8 ילדים.

<שלומית אבינח: יש לי, לקחו מונית ורוצים החזר.

<שלומית אבינח: אני מעבירה את הפניות.

<שלומית אבינח: עלה להם 400 שקל להגיע לאירוע והם רוצים את ההחזר כי האוטובוס לא הגיע.

<שלומית אבינח: - - -

<דרור גנון: האוטובוס הגיע, הוא כנראה היה מלא.

ישראל אייכלר: האוטובוס לא הגיע.

<דרור גנון: הוא הגיע והוא עבר.

<דרור גנון: כנראה באותו ערב כמות גדולה יצאה לחתונה, זה חריג, זה לא כל ערב וכנראה הוא לא היה יכול לאסוף.

<דרור גנון: תראו חברים, זו תחבורה ציבורית זה לא תחבורה פרטית.

<דרור גנון: היא נותנת מענה במסגרת מה שהיא צריכה לתת מענה כולל תגבורים כמה שניתן, אבל אי אפשר לצפות כל אירוע.

ישראל אייכלר: אתה הצלחת להרגיז אותי.

ישראל אייכלר: תחבורה ציבורית שייכת אלי כמו אליך - - -

<דרור גנון: לכולם.

ישראל אייכלר: ואתה לא תגיד לי תחבורה פרטית - - -

<דרור גנון: לא.

ישראל אייכלר: כך הוא אמר עכשיו.

<עוזי יצחקי: לא.

<עוזי יצחקי: לא.

<דרור גנון: אני אמרתי - - -

ישראל אייכלר: אנשים עומדים בתחנה והוא אומר לא תחבורה פרטית.

<עוזי יצחקי: אנחנו צריכים למנוע את הדברים האלה.

<דרור גנון: לא.

<דרור גנון: תחבורה ציבורית עובדת באופן שוטף, היא לא יודעת - - -

ישראל אייכלר: טוב שיושב חבר הכנסת, ראש התחבורה הציבורית נכנס, הוא יעזור לי קצת בעניין.

ישראל אייכלר: עכשיו נקודת המלחמה, חבר הכנסת - - -

<דרור גנון: אין מלחמה, אני לא חושב שזה מלחמה.

ישראל אייכלר: המאבק.

ישראל אייכלר: השאלה היא כזאת, האם כשרוב הנסיעות הן בסדר מותר לאפשר מצב שבו אנשים עומדים בתחנות ואוטובוס עובר מלא ואין אוטובוס אחר.

<עוזי יצחקי: לא.

<עוזי יצחקי: אני אומר שלא, אסור שיהיה דבר כזה.

<עוזי יצחקי: אנחנו צריכים למפות את הנקודות החלשות ולטפל.

<עוזי יצחקי: בוא נשמע.

ישראל אייכלר: נשמע את עמיר קינן, מנהל אגף תנועה בחברת אגד.

ישראל אייכלר: קודם כל תן לנו את התמונה.

ישראל אייכלר: ידוע לך בכלל שיש בעיה או שאין בעיה כמו שדרור אומר.

<עמיר קינן: קודם כל דרור לא אמר שאין בעיה.

<עמיר קינן: הוא אמר שיש בעיה ואנחנו מודעים לה, לא שאין בעיה.

<עמיר קינן: לא שמעתי את המילה אין - - -

ישראל אייכלר: '

ישראל אייכלר: ברוב המקרים אין בעיה', כאן אני מסכים איתך.

<עמיר קינן: אני כן חושב שמה שדרור אמר צודק ברמה מאוד גבוהה ולמה.

<עמיר קינן: כי ב-99% באמת אין בעיה.

<עמיר קינן: יש לנו 1% שיש ואנחנו צריכים לטפל בו.

<עמיר קינן: אתה העלית בדיוק את המקום המתאים - - -

דב חנין: אני רוצה לומר לך אדוני, אני לא מתווכח על המספרים כי אני לא יודע להביא מספרים אחרים.

דב חנין: אני כן יכול להגיד לך שאותו אחוז שיש בו בעיה, ההקרנה שלו היא מאוד גדולה.

דב חנין: זאת אומרת, אנשים שעוברים את החוויה, מחכים בתחנה והאוטובוס לא מגיע או עוצר, מבחינתם הם אומרים: 'עזוב אותי, אני לא רוצה את זה'.

<עמיר קינן: צודק לגמרי ולכן אני אומר, אם אנחנו רוצים קצת להבין את עומק העניין ולא רק לדבר ברמה שטחית ולהוציא הנחיה.

<עמיר קינן: הכי קל זה להוציא הנחיה: 'חברות התחבורה הציבורית תתגברו שאף נוסע לא יישאר בתחנה'.

<עמיר קינן: זה הכי פשוט שבעולם.

<עמיר קינן: השאלה אם אפשר ליישם את זה, אפשר לעמוד בזה, אם באמת אפשר לפתור את העניין בצורה כזו.

<עמיר קינן: אני אומר בצורה חד-משמעית, קשה מאוד, אף מפעיל בארץ ואנחנו עם כל מסות האוטובוסים ומסות נהגים, אפשר לפתור תחנות מרכזיות, מאוד קשה לתת תשובות שבדרך.

<עמיר קינן: השאירו בצומת מסוים, במקום מסוים ובמיוחד, דיברנו על הנושאים האלה לא מעט, אני מדבר כרגע על הקווים הכלליים, תפריד את הקווים החרדים כי זה אופי שונה לגמרי.

<עמיר קינן: אלו שני סוגים שונים, שני סוגי תחבורה שונים האחד מהשני.

<עמיר קינן: קווים הרגילים אני אתן רק דקה, יש פה בעיה בסיפור של תקנה שמדברת על עשרה בעמידה.

<עמיר קינן: קורה במקרה באוטובוס האחרון שנוסע והוא לא יכול יותר מעשרה בעמידה, קורים לנו מקרים שזה משאיר לנו נוסעים.

<עמיר קינן: חבל מאוד שלא הצליחו לשנות את התקנה הזו - - -

דב חנין: מי המציא את התקנה הזו?

<עמיר קינן: אני לא יודע מי המציא אותה.

<עמיר קינן: היא הייתה בידיים של משרד התחבורה לסיכום.

<עמיר קינן: בסופו של דבר לא מזמן יצאה הנחיה שהחליטו לוותר, לא מתקנים, לא משנים והשאירו אותה כמו שהיא.

<עוזי יצחקי: כי לא רצינו - - -

ישראל אייכלר: במקרה שבאמצע הדרך בין המוצא ליעד מותר להוסיף - - -

<עמיר קינן: דיברנו על התיקון - - -

<דרור גנון: הרב אייכלר, ביקשנו את זה ומשרד המשפטים - - -

<עמיר קינן: ביקשנו באמת שרק באוטובוסים האחרונים, שלא יהיה מצב שבבקעה משאירים חיילת או - - -

<דרור גנון: נכון.

<דרור גנון: ביקשנו את זה ודחפנו את זה כי בסוף אתה נמצא בנקודה שהנוסע ה-11 או 12 יכולים לעלות, זה לא כזה נורא.

<דרור גנון: כרגע פנינו למשרד המשפטים, החלטה, זו החלטה שהייתה בבית משפט.

<דרור גנון: הייתה תביעה היסטורית.

<דרור גנון: אנחנו ביקשנו לתקן.

<דרור גנון: עם משרד המשפטים אנחנו בשיח ודברים.

<דרור גנון: בשלב הקודם לא קיבלו את הטענות שלנו.

<דרור גנון: פנינו שוב.

<עוזי יצחקי: אתה פותח את החלטת בג"צ.

<דרור גנון: פנינו שוב.

<דרור גנון: אנחנו מקווים לצלוח את זה.

ישראל אייכלר: בוא תמשיך.

<עמיר קינן: בכל מקרה זה מדבר יותר על השירות של התחבורה הרגילה הקיימת.

<עמיר קינן: אני כבר אומר לכם, לא 99%, 100% כמעט ואין בעיה בעניין של תחבורה רגילה.

<עמיר קינן: אני מתעסק בזה שנים רבות, זה לא קורה.

<עמיר קינן: נכון, האופי שונה בתחבורה של הסעות קווים שקשורים יותר בעולם החרדי או במגזרים החרדים הצפופים יותר.

<עמיר קינן: נכון, קורים מקרים, אני אגיד יותר נכון, דברים שנתקלו בהם כמעט השכם וערב, כאילו כמעט כל שבוע או כל שבועיים, היום הם דברים שאנחנו נתקלים בהם אחת לחצי שנה.

<עמיר קינן: רוב הפעמים, ב-99% ועוד יותר מזה, אנחנו עונים על כל הצרכים של המגזר על כל הבקשות כולל כל הדרישות של סופי שבוע, והדרישות הן מאוד כבדות.

<עמיר קינן: תבינו, אתם צריכים להבין, לנהל תחבורה ציבורית היום באשכולות של החרדים, אתה לפעמים מגיע לדרישות רכב ודרישות כוח אדם גדולות כמעט פי שתיים ממה שקורה בא'-ה', זה להפעיל את שישי ומוצאי שבת כמעט פי שתיים.

<עמיר קינן: מפעיל נורמאלי, קשה לו מאוד לעמוד בדרישות הזה, אבל עושים את זה.

<עמיר קינן: עושים את זה על ידי כל מיני טריקים וכאלה דברים אחרים על מנת לעמוד בדרישות האלה.

<עמיר קינן: אני אומר לכם, קורים מקרים של נפילה כזאת או אחרת כמו שהייתה לפני שבועיים או שלושה פה בירושלים.

<עמיר קינן: אנחנו כ"אגד" לא הצלחנו לעמוד במסה האדירה שהייתה פה ברמת הדרישה.

<עמיר קינן: היו כמה נוסעים, עשרות שנשארו פה בירושלים ולא הצליחו להגיע למחוז חפצם, אנחנו לא הצלחנו.

<עמיר קינן: עם כל היכולות לא הצלחנו לעמוד במסה הגדולה שנדרשה.

<עמיר קינן: זה קורה אחת לתקופה מאוד ארוכה וברור שזה אסור שזה יקרה אפילו פעם אחת.

<עמיר קינן: אנחנו משתדלים ומעמידים פקחים ומעמידים את כל התשומות האפשריות כדי שמקרים כאלה לא יקרו.

ישראל אייכלר: בבני ברק זה קורה כל שבוע.

<עמיר קינן: ממש לא.

<עמיר קינן: ממש לא, אני אומר לכם.

<עמיר קינן: אני אישית נמצא - - -

ישראל אייכלר: בירושלים באמת זה קרה לפני כמה שבועות.

<עמיר קינן: אני אומר, אני אישית נמצא ומלווה את בני ברק, גם באשדוד וגם בירושלים - - -

ישראל אייכלר: באשדוד, כל כמה שבועות אני מקבל טלפונים: 'אין מכונות, אין אוטובוסים'.

<עמיר קינן: אני אומר לכם, אנחנו עושים את המיטב על מנת לספק את כל הדרישות.

<עמיר קינן: יותר מ-99% עונים לדרישה.

<עמיר קינן: נכון, יש מקרים שבהם אנחנו, הרי מה אנחנו עושים בסופו של דבר, העולם החרדי נע בכמויות אדירות על כל - - -

ישראל אייכלר: ביטלו את התחבורה הציבורית - - -

<עמיר קינן: ונע בכל אירוע כזה או אחר, יכולים לנוע עשרות אלפים ממקום למקום.

<עמיר קינן: אין ספק שזה לא פשוט לתת שירות לדבר הזה.

ישראל אייכלר: למה חברת קווים בביתר יכולה לעשות את זה?

<עמיר קינן: שנייה, אני אגיד לך.

<עמיר קינן: חברת קווים עושה את זה, קודם כל גם "אגד" עושה את זה.

<עמיר קינן: אגב, גם כל חברה אחרת - - -

ישראל אייכלר: שנים רבות היא עשתה את זה יפה מאוד - - -

<עמיר קינן: עשתה וגם עושה את זה היום.

ישראל אייכלר: בשנתיים האחרונות - - -

<עמיר קינן: היא עושה את זה גם היום.

<עמיר קינן: יש מקרים חריגים שבהם אתה לא יכול להצליח לעמוד בהם, אבל ב-99% אתה עומד - - -

<דרור גנון: אני אראה לך את הרשימות של הימים המיוחדים שאנחנו עושים, באמת אמתי.

<דרור גנון: יש לנו 168 ימים, אני אעביר לך את הרשימה הזאת.

<דרור גנון: אולי כדאי שתראה, ימים שבהם אנחנו מפעילים מערכים מיוחדים ושלא נדבר על ל"ג בעומר ועוד דברים אחרים.

<דרור גנון: אלו דברים שהם דברים מאוד מאוד מיוחדים של הערכות.

ישראל אייכלר: זה לא אומר - - -

<דרור גנון: אתך אני עשיתי סיורים פעמיים בימי שישי וראינו.

<דרור גנון: אני באופן אישי פעם בתקופה עורך סיורים כי אני בודק ולהרגיש את הכול.

<עוזי יצחקי: יודעים, סוכות, חנוכה, פורים.

<דרור גנון: הייתי אתך בסוכות פעם אחת גם כן.

<דרור גנון: הרב אייכלר, אתך הסתובבתי בסוכות.

<דרור גנון: אנחנו דואגים.

<דרור גנון: כשיש תקלות יש לנו - - -

<עוזי יצחקי: פורים זה יותר מל"ג בעומר.

ישראל אייכלר: פורים זה כל שנה.

ישראל אייכלר: זאת אומרת שאתם יודעים, זה לא משהו שאני ממציא.

<דרור גנון: לא.

<דרור גנון: אנחנו לא אמרנו את זה.

<דרור גנון: קודם כל, אף פעם לא נאמר שיש פה המצאה.

<דרור גנון: אנחנו מודעים, אנחנו משפרים כל הזמן, אנחנו מוסיפים.

<דרור גנון: בשנה שעברה הוספנו 250 מיליון שקל שזה תקציב אדיר ביחס למה שמוסיפים בכלל לתוספות שירות בתחבורה הציבורית, חוץ ממכרזי התחבורה הציבורית.

<דרור גנון: השנה אנחנו מגישים בקשה תקציבית של 270 מיליון שקל, זה גם מספר שאין לו אח ורע.

<דרור גנון: אנחנו דואגים כל הזמן לעשות את הבדיקות והסקרים.

<דרור גנון: אני אגיד לך עוד משהו שאולי פותח פתח להקטנת הבעיה בהמשך.

<דרור גנון: אנחנו עכשיו גם הולכים למהלך, בחודשים הקרובים של הכנסה ב-30% מהאוטובוסים במדינת ישראל, מכשירי ספירה של נוסעים.

<דרור גנון: נוכל לקבל באופן שוטף את הנתונים של כמות הנוסעים שנמצאת באוטובוסים.

<דרור גנון: או.

<דרור גנון: קיי.

<דרור גנון: בסוף כל יום, לכל החברות.

<דרור גנון: אז אני אדע בזמן אמת את התכנון באותו רגע, נוכל לתקן את הדברים בתנועה.

<דרור גנון: כל הדברים האלה דורשים מאתנו הרבה אופרציות שאנחנו עושים אותן.

<דרור גנון: זה קורה בקווים, זה יקרה וזה יפתור הרבה בעיות נוספות.

<דרור גנון: חשוב לי שכן נבין שאנחנו לא מדברים על כמות גדולה.

<דרור גנון: אנחנו מדברים על כמות קטנה.

<דרור גנון: בסך הכולל בגדול, השירות מספק את הצרכים.

<דרור גנון: חשוב להבין את זה.

<עוזי יצחקי: רק תענה לשאלה של מנהלת הוועדה.

<עוזי יצחקי: מה עושה היום אדם, אני לדוגמה עומד בתחנה - - -

<דרור גנון: קודם כל הוא יכול לפנות - - -

<עוזי יצחקי: בתחנת ביניים בעירוני או בינעירוני, הגיע אוטובוס מלא, עושה לי שלום וממשיך, מה אני עושה?

<דרור גנון: שני דברים.

<דרור גנון: אחת, הוא יכול לפנות למוקד של המפעיל, כשהמוקד מחובר למערכות התפעוליות שלו, והוא אמור לתת לו את המענה.

<דרור גנון: זה ברמה של המפעיל - - -

<שלומית אבינח: מה המענה?

<דרור גנון: יגידו לו מתי יגיע אוטובוס וגם מעדכן את מערכת התנועה שצריך בכלל להוציא אוטובוס מתחנת קצה.

דב חנין: הבעיה העיקרית היא כאשר האוטובוס מלא.

דב חנין: בעצם, במובן מסוים הכדור אז נמצא אצל דרור או אצלנו, כי התקנה הזאת של עשרה נוסעים היא מפריע גדול מאוד.

דב חנין: הנהג לא סופר בדיוק, הוא חושב שיש עשרה נוסעים ואומר: 'אני אסור לי' וממשיך הלאה.

<עמיר קינן: לא.

<עמיר קינן: לא.

<עמיר קינן: הוא סופר בדיוק.

<עמיר קינן: זה מגיע לרמה שהוא סופר בדיוק.

<עמיר קינן: מהפחד הם כבר סופרים מדויק.

ישראל אייכלר: התחילו לקנוס את הנהגים באופן אישי.

דב חנין: אני אומר שאת הדבר הזה אנחנו חייבים לפתור.

ישראל אייכלר: אני הייתי קונס אותם על התנהגות לנוסעים ולא על בעיית - - -

דב חנין: כמו שאמר יושב ראש הוועדה, לדבר הזה יש רציונל.

דב חנין: הרציונל הזה הגיע למקום שבו הוא מפריע.

דב חנין: יש הבדל בין נקודת המוצא לבין תחנה בדרך.

דב חנין: אני לא רוצה לראות אוטובוסים שיוצאים מנקודת המוצא עם הרבה אנשים עומדים, אני לא רוצה לראות את זה, אין בזה הגיון.

דב חנין: לעומת זאת, בדרך, בדרך אין לנו דרך לשלוט, אין לנו פתרון יותר טוב.

<דרור גנון: אנחנו נבקש להסיר.

<דרור גנון: זו לא תקנה, זה פסיקה.

<דרור גנון: משרד המשפטים צריך לעזור לנו בתיקון הפסיקה הזאת בהגשה - - -

<עוזי יצחקי: זה לא תיקון, צריך לעקוף אותה.

<דרור גנון: לעקוף, יש אפשרות, אבל רק אני מבקש - - -

<עוזי יצחקי: החקיקה הייתה על בסיס המלצה של המשרד, לא?

<דרור גנון: לא.

<דרור גנון: המשרד לא המליץ.

<דרור גנון: זו החלטת פשרה, לא אנחנו.

<דרור גנון: מה אני מציע, שאנחנו נפעל, אנחנו גם פועלים לבטל את ההגבלה הזאת.

<דרור גנון: אבל, מבחינה הסכמית אני אמשיך לקנוס מפעילים שמעלים יותר מעשרה.

<דרור גנון: למה, כי אני רוצה שבסוף המפעיל ישמור על רמת שירות, שמחר בבוקר כשאני אסיר את המגבלה הוא לא יסיע עשרים.

<דרור גנון: הנה, אני אומר את זה מולו, או.

<דרור גנון: קיי.

<דרור גנון: אני אומר את זה בצורה הכי אמתית.

<דרור גנון: הוא צוחק, אני יודע שהוא צוחק.

<דרור גנון: התקנה הזאת, יש לה גם טוב ולפעמים יש בה בעיה ולכן אנחנו נבטל את ההנחיה הזאת, אבל נקבע מראש - - -

<עמיר קינן: צריך לסייג את התקנה הזאת כי אם יש גם תינוק באוטובוס - - -

<דרור גנון: הוא גם נספר.

<עמיר קינן: ובעולם החרדי מדובר שבכל אוטובוס כמעט 10% תינוקות והם - - -

<דרור גנון: תינוקות נספרים.

<עמיר קינן: הם נספרים למרות שהם לא משלמים.

<עמיר קינן: זה יכול להיראות בישיבה כי התינוקות על הרגליים, אבל אסור לעלות אנשים לאוטובוס.

<דרור גנון: עמיר, מה שאני רוצה להגיד, אנחנו נמשיך ואנחנו נקבע רשימת קווים שאנחנו יודעים שיכולה להיווצר בהם בעיה.

<דרור גנון: ברשימת קווים הזאת, רק שם נוכל לתת את ההחרגה.

<דרור גנון: אני מוכן שבקן 480 יהיה לו כזה דבר למשל, אין סיבה.

<דרור גנון: הוא צריך להוציא את כמות האוטובוסים שהוא נדרש, נקודה.

ישראל אייכלר: סליחה, אני רוצה לאפשר לציון פת.

ישראל אייכלר: אני לא שמתי לב לקשר שלך ל"קווים".

ישראל אייכלר: כל מה שאמרתי קודם על "קווים" זה היה מתוך אי ידיעה שאתה פה.

ישראל אייכלר: אם היית יודע הייתי נזהר לא לתת ציונים.

ישראל אייכלר: בכוונה נתתי.

ישראל אייכלר: ציון פת מנכ"ל "קווים" תחבורה ציבורית.

ישראל אייכלר: איך אתה יכול לייעץ ל"אגד" ומשרד התחבורה, איך אפשר להוציא אלפי אנשים בשעתיים ערב שבת מוצאי שבת בלי להיתקע.

<ציון פת: קטונתי לייעץ ל"אגד" ולחברות וותיקות וטובות.

<ציון פת: תראו, בשנים האחרונות משרד התחבורה, ובצדק שינה את מדיניות ההתחשבנות עם המפעילים.

<ציון פת: היום מדיניות ההתחשבנות היא בהתאם לרישוי ולדיווחים אוטומטים ממערכת שנקראת "כל נתון".

<ציון פת: המערכת הזאת היא טובה, היא נכונה, בעצם היא באה לפקח על המפעילים שיבצעו את כמות הקילומטרים כפי שהם מקבלים עליה תשלום.

<ציון פת: אלא מה, אליה וקוץ בה.

<ציון פת: המערכת הזאת והשיטה הזאת לא מתאימה לשיטת ההפעלה במגזר החרדי.

<ציון פת: מהניסיון שלנו אנחנו חושבים, פיתחנו שיטת הפעלה ספציפית ומיוחדת למגזר החרדי שהיא מתנגשת עם אותה מערכת שבאה להקפיד על כמות הקילומטרים.

<ציון פת: לדוגמה, אם אני מוציא היום תגבורים מאמצע הקו, נאמר מתחילת הקו אמצע הקו, המערכת הזאת לא יודעת לקלוט את אותם נתונים כי זה לא תחנת מוצא.

<ציון פת: לכן, לכאורה אני לא אקבל תשלום על אותם תגבורים.

<ציון פת: בכלל, אנחנו בדיונים בעניין הזה עם משרד התחבורה.

<ציון פת: יש הרבה מאוד דברים שמאפיינים את המגזר החרדי שמערכת "כל נתון" והמערכות האוטומטיות לא נותנות מענה וצריך לפתור אותם.

<ציון פת: היום אנחנו עדיין מתמודדים עם זה, אבל זה פוגע בנו לאורך הזמן.

<ציון פת: אנחנו על הרבה מאוד נסיעות לא מקבלים תשלומים, אי אפשר יהיה כך להמשיך בעתיד.

<עמיר קינן: אתם עובדים בחינם?

<ציון פת: אמרתי, לא מקבלים תשלומים.

<ציון פת: עובדים בחינם, תרגם את זה, זה לא הנושא.

<ציון פת: אני עם משרד התחבורה בדיונים ואני מאמין שנפתור את זה.

<ציון פת: הדבר הנוסף, כמות - - -

ישראל אייכלר: אני רוצה שהפרוטוקול ירשום את מה שאמרת, עלול להיווצר מצב כאילו לא משלמים ואז לא יהיו הסעות.

<ציון פת: כמות התגבורים גם הולכת וגוברת במגזר החרדי ואנחנו צריכים להיות ערוכים לזה.

<ציון פת: גם בעניין הזה יש מגבלה מבחינת: באנו לברך ונמצאנו מקללים.

<ציון פת: באו במכרזים ואמרו: 'כל אוטובוס שמופעל בתחבורה הציבורית במגזר החרדי בתגבורים יהיה מותאם לתחבורה הציבורית, אבל אין אוטובוסים כאלה - -

<דרור גנון: זה לא נכון.

<ציון פת: אל תגיד לי לא נכון.

<דרור גנון: מותאם, זה לא שתביא אוטובוס תחבורה ציבורית.

<דרור גנון: מותאם זה שתוכל למכור כרטיסים לנוסעים.

<ציון פת: מותאם, דרור אנחנו לא מתווכחים.

ישראל אייכלר: הייתה לך פעם בעיה בהתחשבנות שלא שילמו לך על אוטובוסים?

<ציון פת: כן.

ישראל אייכלר: למרות שזה היה - - -

<ציון פת: כן.

<ציון פת: כן.

<שלומית אבינח: אם הוא יוצא בתחנת - - -

<דרור גנון: לא אמור לצאת באמצע מסלול.

<דרור גנון: מה שקורה היום זה - - -

<ציון פת: לא רק זה, תן לי להשלים דרור.

<ציון פת: אני לא באתי להתווכח, הנושאים יודעים ומוכרים.

<ציון פת: אין במדינת ישראל אוטובוסים שמותאמים לתחבורה ציבורית עם מערכת GPS שמחוברת למפעיל.

<ציון פת: לא מערכת GPS רגילה, היא חייבת להיות מחוברת למערכות של המפעיל, היא חייבת להיות עם מכונת כרטוס.

<ציון פת: זאת אומרת, שכל אוטובוס כזה, ואני מביא עשרות כאלה, אם אין להם מערכת GPS ואין להם מערכות כרטוס.

<ציון פת: אני נתתי את השירות הכי טוב שבעולם ואין תלונות על השירות, אני לא אקבל על זה תשלום.

ישראל אייכלר: למה, כי הבאת מחברה - - -

<ציון פת: כי זה לא עונה לקריטריונים של הדיווחים, הוא לא ייקלט במערכת האוטומטית של משרד התחבורה.

<ציון פת: זו סוגיה שצריך לפתור אותה.

<ציון פת: אנחנו היום מתמודדים איתה בקושי רב וצריך לפתור אותה.

ישראל אייכלר: אבל גם "אגד" לפעמים לוקח חברות - - -

<ציון פת: "אגד" לא לוקח.

<עמיר קינן: "אגד" לא עבד עד היום בשיטה הזאת כי זאת שיטה - - -

<ציון פת: אנחנו עובדים בשיטה הזאת כי זה הפתרון, אני לא מכיר פתרון אחר.

<עמיר קינן: אבל גם "אגד" הולך לשיטה הזאת והיא בעיה.

<דרור גנון: הרב אייכלר, קודם כל "כל נתון" היא מערכת מצוינת כי היא מערכת שבודקת שבאמת המפעיל עשה את הנסיעה.

<דרור גנון: קודם כל, אני יכול לדעת אם הוא ביצע או לא ביצע נסיעה.

<דרור גנון: זה לא קשור רק לתשלום, זה קשור לזה שהוא עומד בתנאים ובכללים.

<דרור גנון: זו מערכת אכיפה - - -

ישראל אייכלר: השאלה אם היא מתאימה לציבור החרדי.

<דרור גנון: היא גם מתאימה.

<דרור גנון: אני אסביר.

<דרור גנון: לגבי תגבורים, בדרך כלל מה שאנחנו עושים וציון יושב פה והוא מכיר את זה והוא מכיר את זה טוב, אנחנו קובעים מפות תנועה לפי ימי שישי לפי הביקוש שצופים.

<דרור גנון: הוא יודע להזמין מראש את כל הנסיעות שהוא צריך.

<דרור גנון: אני אגיד לך משהו במאמר מוסגר, הוא מזין גם מעבר בשביל שיהיה.

<דרור גנון: עכשיו, ביצוא הנסיעה צריך להיות בהתאם לביצוע נסיעה.

<דרור גנון: אנחנו דורשים ברמת העיקרון, בבסיס את מערכת הכרטוס שזה מרכיב חשוב מאוד, בה אנחנו מוודאים שהנוסע נסע וכן הלאה.

<דרור גנון: מערכת הכרטוס היא גם מערכת שנותנת אינדיקציה לנסיעה.

<דרור גנון: ברגע שנוסע שילם, זאת אומרת התבצעה נסיעה, הוא לא שילם לנסיעה שלא התבצעה.

<דרור גנון: האינדיקציה הזאת מבחינתנו - - -

ישראל אייכלר: הוא יכול לקחת חברות כמו "יהודה ושומרון"?

<דרור גנון: בוודאי.

ישראל אייכלר: יש להם כרטוס?

<דרור גנון: לא.

<דרור גנון: הוא מעמיד להן מכשירי כרטוס ניידים.

<דרור גנון: נכון, הוא צריך לקנות מספיק כאלה.

<דרור גנון: ברגע שיש במכשיר הכרטוס שמוצמד לנסיעה ואת אפיון הנסיעה, אנחנו נטפל בזה.

<דרור גנון: אנחנו גם דיברנו על זה וגם מנהלים דו שיח בעניין הזה כי בסוף זה עניין כלכלי.

<דרור גנון: יש לנו חשב במשרד, יש אגף תקציבים וזה עניין תקציבי גם.

<דרור גנון: ברמה הפורמלית אנחנו לא עוצרים אף פעם מפעיל מלהוסיף נסיעות.

<דרור גנון: יושב פה "אגד", פעם אחת אמרתי לך לא לתגבר או לא להוסיף נסיעות, לכם אמרתי כזה דבר?

<דרור גנון: יושבים פה כל המפעילים, אין דבר כזה.

<דרור גנון: לא היה דבר כזה וגם לא יהיה דבר כזה.

<דרור גנון: <קריאה:> בשנה האחרונה תגברו 8% במגזר החרדי.

<דרור גנון: נכון, הכמות היא אדירה.

<דרור גנון: גם "דן" מתגבר.

<דרור גנון: נמצא פה "נתיב אקספרס" שפועל באותה שיטה.

<דרור גנון: אתה פועל באותה שיטה, אתה מקבל תשלום?

<נאיף דעקה: אנחנו מקבלים תשלום.

<דרור גנון: לכן אני אומר, יכול להיות שיש פה איזה עניין נקודתי של חוסר ספירה.

<דרור גנון: אני אשב עם ציון אחר כך ונבין מה, אבל זה לא מייצג וזה לא נכון.

<דרור גנון: עוד פעם, כל המפעילים שמפעילים, אצל "אגד" שמפעיל את רוב אין את זה.

<דרור גנון: זה עניין טכני.

<דרור גנון: עדיין זה לא משנה את העובדה שברגע שיש ביקוש והוא אמור לתת לו מענה, הוא צריך להוציא את הנסיעה.

<דרור גנון: אם אחר כך אם יש לו בעיה כלכלית, נפתור אותה ביננו.

<דרור גנון: לכאורה אני - - -

ישראל אייכלר: אני מבין שגם "אגד" עובר לשיטה הזאת, אז לפני שהם עוברים תסדיר את זה איתם - - -

<דרור גנון: אתם יש לנו הסדרה.

<דרור גנון: יש לנו סיכום לגבי תגבור - - -

ישראל אייכלר: שיוכלו לתגבר בהתאם - - -

<דרור גנון: אין להם בעיה, הם עושים את זה בירושלים, הם עושים את זה בחיפה.

<דרור גנון: זה מוסדר.

<דרור גנון: הרב אייכלר, הכול מוסדר.

<דרור גנון: יושבים פה הנציגים, יש לנו בעיה כזאת, יש לנו בעיה של הסדרה?

<דרור גנון: תגידו.

ישראל אייכלר: הוועדה הזאת היא וועדה לפניות הציבור.

ישראל אייכלר: יש לנו פונים לא נתתי קודם.

ישראל אייכלר: יהודה רוטנברג.

<ציון פת: ברשותך, יש לי נושא נוסף.

<ציון פת: אני אחטא לעצמי ולאנשים שלי אם אני לא אתייחס לנקודה למרות שהיא לא קשורה ספציפית לנושא התגבורים.

<ציון פת: דובר פה הרבה על רמת שירות ובצדק.

<ציון פת: אין ספק שרמת השירות בסוף היא נגזרת לאותו נהג שנמצא בחזית.

<ציון פת: אני העליתי את זה כבר פעם אחת לפחות פה, ואני אעלה את זה בכל פורום כל עוד אני מנכ"ל "קווים".

<ציון פת: ההתייחסות שלנו לנהגים היא לפעמים מחפירה.

<ציון פת: לא יכול להיות מצב שבו נהגים, פה בבירת ישראל בגבעת התחמושת, מטילים את הצרכים שלהם אחרי האוטובוס.

<ציון פת: אני פונה כבר שלוש שנים בעניין הזה.

<ציון פת: לא יכול להיות שפותחים מסוף במצפה מודיעין, נהגים מגיעים לשם, עומדים שם בשמש ובחום בלי מים, בלי קירור, בלי מקום מנוחה.

<ציון פת: זה גם בעיה בטיחותית, זה גם בעיית שירות.

<ציון פת: אני זועק וצועק ואין עונה.

ישראל אייכלר: אתה צודק.

ישראל אייכלר: מדברים על בית שמש - - -

<ציון פת: וכנ"ל, הרב אייכלר, אם מדברים על המגזר החרדי, בעיה קשה מאוד בבני ברק.

<ציון פת: בעיה קשה של תחבורה ציבורית, הרשות המקומית לא מעניין אותה.

<ציון פת: הדבר היחיד שמעניין אותה זה לתת דוחות לנהגים על זה שהם חונים במקום שאין - - -

דב חנין: בעניין הזה הולך להיות בקרוב מאוד יום מיוחד בוועדה לתחבורה ציבורית.

דב חנין: אדוני כמובן מוזמן.

דב חנין: אנחנו גם נבקש ממשרד התחבורה התייחסות ספציפית בין היתר לסוגיה שאדוני העלה קודם, השירותים לנהגים.

דב חנין: בכלל שירותים לנהגים לא רק במובן של מקומות שירותים, אלא מקום לשבת, לנוח בצל - - -

<ציון פת: מדברים על בטיחות ונותנים להם - - -

ישראל אייכלר: גם אני אצטרף לדיון בעזרת ה'.

ישראל אייכלר: יהודה רוטנברג בבקשה.

<יהודה רוטנברג: פה דיברו הרבה על עניין המגזר החרדי.

<יהודה רוטנברג: פה הנושא היה 75% - - -

<דרור גנון: לא.

<דרור גנון: זה לא היה הנושא.

ישראל אייכלר: אני מדבר על המגזר, הוועדה היא מאוד אוניברסלית, אבל היות והייתה בעיה שאמרו שהיא ספציפית לציבור החרדי לכן - - -

דב חנין: אנחנו כולנו רוצים ללמוד מהמגזר החרדי איך מתבססים על תחבורה ציבורית.

<יהודה רוטנברג: אני בכמה מילים.

<יהודה רוטנברג: אני מוכן להתחייב לעשות מערכת במיוחד בציבור החרדי, בקו 402, 442, 40% פחות ייקח זמן.

<יהודה רוטנברג: זאת אומרת, באותו מספר אוטובוסים יכולים לעשות 40% פחות נגלות.

<יהודה רוטנברג: כל מה שאמר גונן וכולם - - -

ישראל אייכלר: תסביר לי איך.

<יהודה רוטנברג: אני, יש לי תכנית, משרד התחבורה לא רוצה לשמוע על זה.

ישראל אייכלר: במשפט אחד.

<יהודה רוטנברג: במשפט אחד.

<יהודה רוטנברג: זה לא כך כל משפט אחד - - -

ישראל אייכלר: אז אולי נזמן אותך לפגישה.

<יהודה רוטנברג: לא.

<יהודה רוטנברג: לא.

<יהודה רוטנברג: למה אני נמצא, אני כתבתי מכתב למשרד התחבורה.

<יהודה רוטנברג: אני כבר כתבתי לגנון לפני שנה והוא אפילו לא רצה לפגוש אותי.

<יהודה רוטנברג: מי שכן מכיר אותי, זה כל האנשים בחברות תחבורה.

דב חנין: מה ההצעה שלך אדוני, ברעיון.

דב חנין: מה הרעיון?

<יהודה רוטנברג: רעיון, צריך להסביר את זה.

<יהודה רוטנברג: הנהג לא מטפל "ברב קו".

ישראל אייכלר: אה, זו בעיה קשה מאוד.

<יהודה רוטנברג: בעיה קשה, אבל יש פתרון.

ישראל אייכלר: כל הזמן והעצבים של הנהגים הולכים - - -

<יהודה רוטנברג: לא, ממילא ייקח 40% פחות זמן.

ישראל אייכלר: מה, אתה רוצה שיהיה כמו בלונדון, ישימו את הכרטיס ויכנסו?

<יהודה רוטנברג: נכון.

ישראל אייכלר: זה מאוד פשוט, לשים את הכרטיס ולהיכנס כמו בלונדון.

<יהודה רוטנברג: נכון, אבל יש פה בעיה.

<יהודה רוטנברג: הבעיה היא הטעינה, איפה תהייה הטעינה.

<יהודה רוטנברג: אני רוצה להגיד משהו.

<יהודה רוטנברג: אני במשא ומתן עם רום, יניב לוי, איתמר כהן, ערן בינן.

<יהודה רוטנברג: אני כבר נמצא במשא ומתן עם חברות התחבורה.

<יהודה רוטנברג: כולם מסכימים שהפתרון הוא פתרון.

<יהודה רוטנברג: הבעיה, 'במשרד התחבורה אומרים לי משהו אחד, אנחנו שפוטים של משרד התחבורה'.

<יהודה רוטנברג: כל מה שמעניין אותנו - - - <קריאה:> יש אפשרות היום לטעון מחוץ לאוטובוס.

<יהודה רוטנברג: באינטרנט, אז תקרא, תקרא.

<יהודה רוטנברג: אני נותן לכל אחד לקורא.

<יהודה רוטנברג: אני מפזר ושכל אחד יקרא.

<יהודה רוטנברג: בבקשה.

ישראל אייכלר: אדון רוטנברג, אנחנו שמענו, אני לוקח את המסמך.

ישראל אייכלר: תן לאיציק.

ישראל אייכלר: אנחנו נתייחס לזה.

ישראל אייכלר: אני רוצה לתת ל"נתיב אקספרס".

ישראל אייכלר: היו לנו דיונים, בזמנו היו בעיות קשות פה בקו למירון.

ישראל אייכלר: אני חייב לציין שבזמן האחרון לא קיבלנו תלונות, כנראה שהכול בסדר.

ישראל אייכלר: אני רוצה לשמוע את נאיף דעקה.

<נאיף דעקה: אין לי מה להוסיף למה שאמרו ציון וגם עמיר.

<נאיף דעקה: אני מסכים איתם בהחלט, אני מסכים גם עם דרור.

<נאיף דעקה: לנו אין את הבעיות.

<נאיף דעקה: אנחנו לא מתגברים ברמה של "אגד" וברמה של "קווים".

<נאיף דעקה: הלו"ז (לוח הזמנים) הוא לו"ז כביכול כמו שצריך, הלו"ז מתוגבר.

<נאיף דעקה: משרד התחבורה עבד על זה וגם לנו היו הערות.

<נאיף דעקה: אז היו לנו חבלי לידה, הגברנו את הפעימות.

<נאיף דעקה: למדנו מזה ואנחנו - - -

ישראל אייכלר: אתם יודעים מתי יוצא ערב ראש חודש - - -

<דרור גנון: כן, הם גם יודעים ערב ערב ראש חודש.

<דרור גנון: הלוא במגזר החרדי יש ערב ערב, בערב שלפני יש כבר את הפעילות של לקראת הערב.

<דרור גנון: תאמין לי, הוא יכול להגיד לך את הכול מא' עד ת' גם ברמה - - -

<נאיף דעקה: אנחנו גם סגרנו עם קבלן משנה בירושלים.

<נאיף דעקה: דרור אישר את זה, קבלן מעל 20 אוטובוסים שהוא גם מתגבר בסופי שבוע בהתראה מאוד קצרה - - -

ישראל אייכלר: שמעתי שזה עובד טוב מאוד כי פעם היה צריך לשלוח אוטובוס מחיפה והיה צריך - - -

<נאיף דעקה: מחיפה, תל-אביב, נתניה.

<נאיף דעקה: לנו אין ריכוז כמו "אגד" שיש לו מרכז.

<נאיף דעקה: אין לנו את הדבר הזה וגם לא יכולים להחזיק כמות של אוטובוסים בירושלים.

<נאיף דעקה: במכרז יש את הסעיף של קבלן משנה אז יש לנו קבלן משנה.

<נאיף דעקה: תוך עשר דקות רבע שעה הוא - - -

ישראל אייכלר: טוב שאישרת לו את זה.

ישראל אייכלר: אתה רואה, כשאתה מאשר הכול בסדר.

<דרור גנון: אני לחצתי עליו שייקח.

<דרור גנון: את זה הם לא מספרים לך.

ישראל אייכלר: את זה לא מספרים.

ישראל אייכלר: מה קורה באשדוד בנסיעות שלכם?

ישראל אייכלר: לא שמעתי שיש בעיות?

<נאיף דעקה: אני יודע שהכול דופק כמו שצריך, אין בעיות, אין תלונות ואין כלום.

<נאיף דעקה: גם בוועדה הקודמת לא שמעתי הערות.

<נאיף דעקה: אם יש פניות אני אשמח, הרי מגיעות אלינו פניות ואנחנו בודקים את זה.

<נאיף דעקה: ראש עיריית בני ברק שלח לנו מכתב על 10 במרץ לתגבור של קווים.

<נאיף דעקה: אנחנו גם בתגבור - - - <קריאה:> מה יש ב-10 במרץ?

<נאיף דעקה: אני לא יודע.

<נאיף דעקה: הוא ביקש מעל 26 אוטובוסים נוספים.

<נאיף דעקה: <קריאה:> ה-26 במרץ זה שושן פורים.

<נאיף דעקה: לא ה-26 במרץ, זה ב-10 במרץ.

<נאיף דעקה: יש התאחדות עם אחד הרבנים במירון.

<דרור גנון: יש אירוע שהוא קבוע.

<נאיף דעקה: הם יודעים לפנות אלינו.

ישראל אייכלר: אה, ז' באדר.

ישראל אייכלר: בכול אופן עצם זה שאתם ערוכים זה טוב מאוד.

ישראל אייכלר: דפנה מארגון 15 דקות, עושים הרבה ביקורת בעניין של התחבורה הציבורית.

ישראל אייכלר: שמעת את כל הדיון, איך את רואה את זה מנקודת מבטו של הארגון?

<דפנה עורי: מארגון 15 דקות, רכזת פניות ציבור.

<דפנה עורי: אני חייבת לומר שבהמשך למה שאמרו, רבע מהפניות שמגיעות אלינו הן בקשר לדילוג על תחנות, שגם בתחנות במרכז העיר האוטובוסים פשוט מוצפים ופשוט אנשים מחכים לפעמים בבוקר - - -

ישראל אייכלר: גם בערים גדולות?

<דפנה עורי: גם בערים גדולות מחכים שלושה אוטובוסים שמדלגים עליהם כי הם מלאים בדרך כלל.

<עוזי יצחקי: איפה למשל?

<דפנה עורי: לדוגמה קן 56 של "קווים" שהוא קו מאוד מאוד עמוס - - -

ישראל אייכלר: איפה זה?

<דפנה עורי: תל-אביב.

<עוזי יצחקי: אתה יודע מה זה?

<עוזי יצחקי: <קריאה:> 56 זה יהוד.

<דפנה עורי: מיהוד והוא נוסע לרידינג ומתחבר בתל-אביב לעזריאלי.

<דרור גנון: לחכות שלושה אוטובוסים, אבל יכול להיות שהיה מקרה - - -

<דפנה עורי: זה לא מקרה.

<דפנה עורי: אני מדברת על - - -

<דרור גנון: תראו, אם זה קבוע - - -

<דפנה עורי: אלו דברים שחוזרים.

<דרור גנון: אני, רק בקשה אחת הרב אייכלר - - -

<דפנה עורי: קן 43 של "דן" זה אחד הקווים העמוסים שיש.

<דרור גנון: אני לא בא בטענה על התלונה, אני רק מבקש.

<דרור גנון: תראי, אני פונה, מותר לי גם לפנות לוועדה.

<דרור גנון: מעולה.

<דרור גנון: אנא מכם, תשלחו אלינו בבקשה.

<דרור גנון: "15 דקות" כל הזמן מספרים לנו מה הם מקבלים, מה הם מקבלים, מה הם מקבלים.

<דרור גנון: אנחנו לא מקבלים מכם כלום.

<דרור גנון: תשלחו לנו דוח עם כל התקלות, עם כל הבעיות.

<דרור גנון: תראו לנו, אני לא יודע.

<דרור גנון: את מקבלת וזה בסדר - - -

<שלומית אבינח: הוועדה מקבלת.

<דרור גנון: אני לא מדבר על הוועדה.

<דרור גנון: אני פניתי לוועדה.

<דפנה עורי: אנחנו מעבירים וגם מנחים כל אחד שפונה אלינו לפנות למשרד התחבורה.

<דרור גנון: אז הם לא פונים.

<דפנה עורי: ולפנות למפעיל.

<דפנה עורי: קו 31 בירושלים של "אגד" לרמות - - -

<דרור גנון: אני לא בטענה, אני מבקש, זו בקשה ולא טענה.

<דרור גנון: אני מבקש תעבירו אלינו.

<דרור גנון: אני מוכן לטפל.

<דרור גנון: לפעמים זו גם בקשה שיכולה להיות נגד המפעיל, זה לגיטימי.

<דרור גנון: יכול להיות שביקשו מהמפעיל תגבור ולא תגבר, יכול להיות שזה אחרת.

<דרור גנון: ברגע שאתם מעבירים אלינו אנחנו יודעים לטפל מלמעלה.

<דרור גנון: תעבירו אלינו, אנחנו נשמח לקבל.

<דרור גנון: אני רוצה לדעת אם יש כזאת בעיה, ספציפית נבדוק את זה.

<שלומית אבינח: יש לו שאלה אליך.

<שלומית אבינח: קו ירושלים - - - <קריאה:> במוצאי שבתות בלילה יש אפשרות להתקשר לחברות אם לא מגיע אוטובוס?

<דרור גנון: כן.

<דרור גנון: בטח, המוקד שלהן עובד.

<דרור גנון: ברשות המנכ"ל אני אעלה עוד נושא קטן.

<דרור גנון: אנחנו נמצאים בשלבים סופיים של בחירת זכיין למרכז מידע ארצי, כמו 8877 שהיה מופעל.

<דרור גנון: ברגע שזה יסתיים, אני מקווה שזה יהיה בחודש וחצי הקרובים, מרכז המידע הזה יעבוד 24 שעות.

<דרור גנון: 24 שעות, לא 7 ימים בשבוע, הוא יעבוד עד כניסת שבת ומצאת השבת.

<דרור גנון: יהיה ניתן לפנות אליו בכל שאלה כולל קווי לילה, כולל הכול וגם להעביר לשם תלונות כאלה ואחרות על כל הפעילות.

<דרור גנון: המרכז הזה יהיה מתוגבר עם כמות מוקדנים אדירה וגם ידע לתת מידע בזמן אמת של נסיעות.

<דרור גנון: זאת אומרת, זה אחת הבעיות שהעלו- - -

ישראל אייכלר: הוא יוכל להורות על הוצאת אוטובוסים נוספים?

<דרור גנון: הוא יכול בזמן אמת לדבר עם אנשי קשר של המפעילים.

ישראל אייכלר: אליך גם?

<דרור גנון: אלי כן, אבל זה פחות - - -

ישראל אייכלר: המפעיל צריך אישור משרד התחבורה.

<דרור גנון: הרב אייכלר, אני, אם יתקשרו אלי זה בסדר, אבל הזמן שייקח לי - - -

ישראל אייכלר: לא.

ישראל אייכלר: אתה תהייה מתואם עם מרכז המידע הזה?

<דרור גנון: כן, אנחנו נהייה - - -

ישראל אייכלר: כדי לאשר לחברה.

<דרור גנון: זה בוודאי.

<דרור גנון: בסוף אנחנו, יש לנו עיקרון ואמר אותו ציון בחצי פה.

<דרור גנון: קודם כל נעשה ונשמע, לא נשמע ונעשה.

<דרור גנון: המפעילים, אני חייב להגיד גם דבר לזכותם, גם יש להם אישור כזה או אחר וגם אם לפעמים כשאין להם באותו רגע נתון הם מבצעים ואחר כך אני יכול לגבות ואני מגבה בהרבה מקרים, אני מאשר הרבה מקרים ואני גם מבטל להם דברים אחרים.

<דרור גנון: כמו שציינת בהתחלה, קודם כל טובת הנוסע, הם קודם כל עושים.

<דרור גנון: זו ההנחיה הבסיסית שלנו, אנחנו לא מתעסקים בדברים אחרים.

ישראל אייכלר: אני רוצה לתת למנכ"ל לסכם, את הדיון אם יש לך מה לומר.

<עוזי יצחקי: כן.

<עוזי יצחקי: אני רק רוצה לציין ולומר שכמו שהבהרתי, אנחנו משקיעים הרבה מאוד כסף.

<עוזי יצחקי: נכון שיש עוד הרבה מה לעשות ואנחנו נשפר כל מה שצריך.

<עוזי יצחקי: אני באמת שמח על הדיון הזה, על הקשר אתכם להעביר את הדברים בזמן אמת, להציף את זה בפנינו, ואנחנו נטפל אל מול המפעילים.

ישראל אייכלר: בסדר.

ישראל אייכלר: אני רוצה להודות.

ישראל אייכלר: אני רק מקווה ש - - - עם החברות המפעילות - - -

<עוזי יצחקי: את זה אנחנו לא נוהגים לעשות.

<עוזי יצחקי: גם אם יש דברים זה הכול בבית.

ישראל אייכלר: כי מי שסובל בסוף זה הנוסע על הכביש.

ישראל אייכלר: אם החברה אומרת שמשרד התחבורה לא מאשר, משרד התחבורה אומר שהחברה חייבת והאזרח נשאר בתחנה אז לא עשיתם מאומה.

<עוזי יצחקי: חלילה, לא.

<עוזי יצחקי: לא.

ישראל אייכלר: אני רוצה לסכם את זה בכמה משפטים.

ישראל אייכלר: הוועדה מברכת את העבודה המרובה והטובה שעושה משרד התחבורה והחברות המפעילות לטובת משתמשי התחבורה הציבורית, ברוב המקרים.

ישראל אייכלר: משרד התחבורה מתבקש להנחות את המפעילים לא להשאיר נוסעים בתחנות, לא בינעירוניות ולא עירוניות, מתי שיש אנשים בתחנה צריך לשלוח תגבורים בלי בירוקרטיה מיותרת ובלי עיכובים.

ישראל אייכלר: הוועדה רשמה את דברי משרד התחבורה שאופן ההתחשבנות במשרד התחבורה בין חברות יכללו תשלום לנסיעות שבוצעו בפועל ולא יהיה עיכוב נסיעות.

ישראל אייכלר: בכל המסופים החדשים יש לדאוג לתנאי המתנה נאותים ושירות בסיסי לנהגים בכל ערי הארץ, בעיקר במקומות שעדיין אין את הדבר הזה.

ישראל אייכלר: הוועדה רשמה בפניה את הודעת מנהל אגף בכיר בתחבורה ציבורית שבקרוב, מה זה בקרוב?

<דרור גנון: מרכז מידע, עכשיו זה נמצא בשלבים סופיים של בחירה.

<דרור גנון: בחודש וחצי הקרובים נבחן זכיין, אני מקווה, ואז הוא יתארגן.

ישראל אייכלר: שעד חודשיים.

<דרור גנון: כן, לקראת הקיץ.

ישראל אייכלר: עד חודשיים יוקם מרכז מידע שיפעל 24 שעות ביממה חוץ משבתות וחגים, יקבלו מידע ותלונות ותגבורים ככל הנדרש בתחנות.

ישראל אייכלר: עוד נקודה אחת אחרונה.

ישראל אייכלר: הוועדה מבקשת ממשרד התחבורה לסיים את הדיונים במשרד המשפטים לגבי הנוסע ה-11, מה שאנחנו קוראים, לגבי התקנה שאסור לקחת יותר מעשרה נוסעים בעמידה.

<דרור גנון: זה לא תקנה, זה פסיקה של בית המשפט העליון.

ישראל אייכלר: פסיקה, אבל צריך לחריג - - -

<דרור גנון: בית המשפט הנחה אותנו - - -

<עוזי יצחקי: פה אני רוצה שנהיה מדויקים.

<עוזי יצחקי: עופר, מה אנחנו יכולים לעשות כי אני רוצה שהסיכום יהיה מדויק ולא שנגיד סתם משהו שהיושב יקבע משהו שלא נעמוד בו.

<עוזי יצחקי: יש דיבורים עם משרד המשפטים?

<כעופר לוי: כרגע כן.

<כעופר לוי: כרגע יש פסק דין של בית המשפט העליון.

<כעופר לוי: הייתה עתירה לבג"צ, זו ההחלטה שהתקבלה.

<כעופר לוי: כרגע עובדים עם משרד המשפטים כדי לאבחן - - -

<שלומית אבינח: לוח זמנים.

<עופר לוי: אני לא יכול לתת לוח זמנים כי זה משרד המשפטים.

<עופר לוי: כדי לאבחן את מקצת הפסיקה לגבי נסיעות מסוימות.

<עופר לוי: כפי שדרור אמר, שיהיו נסיעות מסוימות שיתאפשר כן לקחת את הנוסע ה-11 ומעלה.

<עופר לוי: המהלכים האלה הם מהלכים - - -

<עוזי יצחקי: ומה נראה לך, איך אתה מתרשם בדיונים מולם, יש על מה לדבר?

<עוזי יצחקי: לפעמים הם אומרים לך: 'תשמע, אני לא הולך להסתבך עם בית המשפט, זה גם משהו שאנחנו הסכמנו', אתה מבין.

<עוזי יצחקי: אני זוכר.

ישראל אייכלר: גם אני אפנה לשרת המשפטים.

ישראל אייכלר: הוועדה מבקשת ממשרד התחבורה ליצור קשר עם משרד המשפטים, גם הוועדה תפנה למשרד המשפטים, לחריג תחנות ביניים מתקנת הנוסע ה-11.

<עופר לוי: זה לא לחריג, זה לאבחן מספר מסוים של נסיעות.

ישראל אייכלר: למה לא תחנות?

<עופר לוי: מדובר על האוטובוס.

<דרור גנון: על הקווים עצמם.

<דרור גנון: התחנה היא אחד מהמרכיבים, אבל הקו צריך להיות.

ישראל אייכלר: אני אומר לך שבג"צ לא יאשר החרגת קווים.

ישראל אייכלר: הוא יאשר החרגת נוסעים שנשארים בתחנה שאפשר לקחת.

ישראל אייכלר: הוא לא יאשר לך חריגות של קווים.

ישראל אייכלר: למה בקו זה יהיו 20 נוסעים ובקו זה - - -

<דרור גנון: יש קווים שהיכולת הצפייה שלך מראש של נוסעים בתחנות, יש לנו הסבר מקצועי לזה.

ישראל אייכלר: אולי ננסח את זה.

<דרור גנון: בסדר גמור, יש לנו הסבר מקצועי לזה.

<דרור גנון: זאת אומרת, אנחנו מראים בצורה מקצועית.

ישראל אייכלר: אני רוצה להודות לכם שבאתם.